JohanHeinsen/ENO huggingface dataset:
Aalborg Stiftstidende, 1831-08-06
Om Misforstaaelserne mellem Portugal og Frankrig, yttrer den franske Konge sig i Trontalen saaledes: Den i Portugal bestaaende Regjering havde fornærmet Franskmænd og i denne Henseende miskjendt Retfærdighedens og Menneskelighedens Pligter. For at udvirke den forgiæves forlangte fyldestgjørelse viiste vore Krigskibe sig for Mundingen af Tajo. J dette Øieblik har jeg faaet Efterretning om, at de har tiltvungen sig Jndsellingen i denne Flod. Den hidtil nægtede Fyldestgiørelse er bleven os tilbudet; de portugisiske Krigsskibe ere i vor Magt og det trefarvede Flag vaier under Lissabons Mure. En nærmere Forklaring over disse Kongens Ord indeholdes i en Beretning fra Chefen for den franske Eskadre ved Lissabon, Admiral Roussin til Søministeren, som Dagsposten har medbragt. Denne lyder saaledes: "Jeg har den Ære at melde Dem, at den under min Commando staaende Eskadre i Dag har til tvunget sig Jndløbet i Tajo, overeensstemmende med de mig meddeelte Ordrer, og nu befinder sig under Kajerne i Lissabon, ligeoverfor Palladset. Træfningen begyndte Kl. 1 om Eftermiddagen. 3 1/2 Time derefter havde vi passeret alle Batterierne under Fryderaabet: Kongen leve! og alle de portugisiske Krigskibe, som dannede den sidste Linie tvers over Floden, maatte stryge deres Flag. Antallet paa disse Skibe var 8, nemlig et Linieskib paa 74 Kanoner, tre Fregatter paa 48, to Corvetter og to Brigger, Paa min Opfordring indvilgede den portugisiske Regjering strax (den havde kun en Frist af 2 Timer) at give Frankrig den Fyldestgiørelse, jeg havde Ordre at fordre. Jøvrigt maa jeg idag indskrænke mig til at forsikkre Dem, at Enhver har gjort sin Pligt. Overeensstemmende med min Ordre og vor Nationalcaracteer biede jeg med at lade fyre, indtil der blev foret paa os. (Dette har dog hidtil ikke pleiet at være Franskmændenes Nationalcaracteer.) Fæstningerne St. Juliano og Bugio begyndte deres Angreb 10 Minuter før vi. Endelig maa jeg tilføie, at Eskadren, der i 3 1/2 Time maatte udholde Kampen med disse, hidtil for ubetvingelige anseete Batterier, i en Afstand af 4500 Favne, havde den ubegribelige Lykke, kun at lide et meget ubetydeligt Tab.
Aalborg Stiftstidende, 1831-08-06
Den portugisiske Regjerings Svar paa Admiralens Opfordring er meget kort: Til Giensvar paa D. Exe. Opfordring har jeg den Ære at melde, at Hans allermesttroende Majestæts Regjering, for ved ethvert Mid deel at forebygge den Ulempe, der kunde blive en Følge af de sidste Begivenheder, antager de i D. Exc. Depesche af 8de d. M. foreslagne betingelser. - Lissabon, den 11te Juli 1831. - Visc. v. Santatem. Uagtet nu saaledes D. Miguel har ydmyget sig, lader det dog ikke til, at den franske Regjering tænket paa at anerkjende ham; tverimod er D. Maria saavel i Brest som andre Stæder i Frankrig modtaget med kongelig Honneurs.
Aalborg Stiftstidende, 1831-08-06
Polen. Efterretningerne fra Krigsskuepladsen i dette Land ere denne Gang ligesom de sidste meget faa og af liden Vigtighed. Det lader til, at Russerne ikke for det første ville nærme sig Varschau, men derimod have i Sinde at besætte Kalischerkredsen og derved berøve Hovedstaden de Subsistencemidler, som den hidtil har trukken fra samme. Varschaus befæstning drives med stor Jver og dens Jndvaanere ere belavede paa et heltemodigt Forsvar, som dog vistnok vil blive unyttigt, hvis det skulde lykkes Russerne at undertrykke Jnsurrectionen omkring i Provindserne. Grev Paskevitsch har til dette Øiemed udstædt en Proclamation, som er affattet i en meget mild Tone. Han lover saaledes at respectere alle de Jndvaaneres Personer og Eiendom, som blive rolige i deres Bopæle; at betale alle de russiske Troppers Fornødenheder med rede Penge, med Undtagelse af Hø og Brænde, for hvilke Tings Levering Beboerne skulle modtage Qvitteringer, hvormed de igjen i sin Tid kunne liqvidere deres Afgifter, og de, som findes med Vaaben i Hænder, trues nu ikke længer med øieblikkelig Dødsstraf, men blot med at bortfjernes fra deres Familier, hvilket formodentlig her betyder det samme, som at de skulle behandles som Krigsfanger. Iøvrigt synes Omstændighederne virkelig for Øieblikket at begunstige en Udsoning mellem Polen og Rusland, hvis begge Parter ville vise nogen Eftergivenhed. Det uheldige Udfald af hines Expeditioner til Volhynien og Litthauen (thi ogsaa den sidste af de derværende Jnsurgentanførere, Puschet, skal nu være flygtet til Preussen, maa vistnok stemme Polakkerne til at opgive deres stolte Plan, at gjenoprette det gamle polske Rige, og skulde Rusland virkelig have ifinde at forvandle det egentlige Polen til et simpelt Gouvernement, vil vistnok Frankrig herimod nedlægge en alvorlig Protest. Det ministerielle Blad Journal des Debats yttrer sig saaledes derom under 24de Juli, Frankrigs Mægling vil redde Polen. Regjeringen betænke vel, at alle Frankrigs Sympathier ere for Polen, og at det ikke vil være en lidende Tilskuer ved dette Heltefolks Undergang. Hvad Kongen allerede har gjort er os Borgen for hvad han vil gjøre. Polen maa ikke gaae til Grunde. Dette er Retfærdighedens og Menneskelighedens Raab.
Aalborg Stiftstidende, 1831-08-06
Cholerasygen. Skjøndt det ikke er glædeligt at omtale denne pest agtige Sygdoms Udbredelse og Ødelæggelser, er Sagen dog for vigtig til at forbigaaes med Tavshed. Hvad Rusland angaaer, da udbreder den sig nu ogsaa i Finland og man har i Stokholm faaet den officielle Efterretning, at den er udbrudt i Staden Viburg sammesteds. J Riga skal den være i Aftagende, ligeledes i Petersborg. Fra den 15de til den 18de er de Angrebnes Antal funken fra 383 til 324 daglig, de Dødes fra 251 til 175. Hele Antallet paa Syge i Petersborg siden dens Begyndelse angives til 6548, paa Døde til 3187. Ligesom hele det russiske Rig saa at sige i længere Tid har været befængt med denne Smitte, saaledes begynder nu det samme at blive Tilfældet i Preussen. Foruden de allerede i denne Henseende bekjendte Stæder har den nu ogsaa yttret sig i Memel, Tilsit, Pillau, Granden; og Thorn. J Regjeringsdistrictet Coslin (Pommern) og i Regjeringsd. Oppeln (Schlesien) er der indtruffen mistænkelige Sygdoms, og Dødstilfælde. Kongen har anordnet en ny Sundhedscordons Oprettelse nærmere Berlin, som foren Deel skal følge Overflodens Løb. J de øfterrigske Stater griber den ikke mindre om sig. Dens Udbrud i Pesth gav ligesom i Petersborg Anledning til adskillige Uordener, ved hvilke Studenterne ikke spillede nogen ærefuld Rolle; i Begyndelsen maatte Øvrigheden endog give efter, da der kun var ubetydeligt Misitair tilstede. I Gallizien har den efter officielle Angivelser bortrykket 18151 Personer, hvilket dog synes at være et gunstigt Forhold mod de Angrebnes, hvis Tal angives til noget over 47000, her nævnes ogsaa, hvormange Landsbyer den har hjemsøgt, hvilket ellers sjeldent er Tilfældet nemlig 657. Medens den saaledes rykker frem fra Østen til Vesten, truer den maaskee ogsaa Europa fra en anden og ganske uventet Side. To spanske Skibe og et americansk, kommende fra Manilla, vare af Sundhedsjuntaen i Cadix henviste til Mahon for at holde Qvarantaine, efterdi Cholera havde yttret sig paa dem, men Forbindelsen mellem Minorca og det øvrige Spanien vedblev uafbrudt uden nogen Forsigtighedsregels Anvendelse. Paa Grund deraf har nu Sundhedsraadet i Marseille anordnet en 15 Dages Quarantaine for alle Skibe fra Minorca og en 10 Dages for de øvrige spanske Havne paa Øst og Sydkanten.
Aalborg Stiftstidende, 1831-08-06
J Anledning af den skarpe Skrivelse fra Mitan, (No. 112 i dette Blad) hvori Rigaernes Ligegyldighed og Egensindighed i Henseende til Cholerasygen males med saa mørke Farver, har Børscommitteen i Rig opfordret Redactionen af Liste der Børsenhalle til at navngive Forfatteren for at kunne sagsøge ham. Bemeldte Redact. giver i denne Anledning følgende noget spodske Svar: Vi har den Ære herpaa at svare, at Forfatteren ikke er vor Correspondent, men at vi har tager Artiklen af den augsburgske Allgem. Zeit. samt at vi hidtil have anseet det og fremdeles vil ansee det for en vigtig Pligt at udbrede alle offentlig meddeelte Efterretninger om Maaden, hvorpaa Cholera udbreder sig, og at vi netop ville gjøre os desto større Umage hermed, jo mere caracteri. stisk deres Jndhold er. Naturligviis beholder enhver sin Ret ubeskaaren til at afbevise saa grundig som han kan de deri indeholdte Angivelser, og det vil være os en sand Fornøielse at erfare, at den rigaiske Børs committee paa denne Maade er bleven færdig med hiin Correspondent i Allgem. Zeit. Fædrenelandet. Aalborg
Aalborg Stiftstidende, 1831-08-06
Hans Høivelbaarenhed Hr. Greve af Schimmelmann, Kammerherre Hofjægermester og Ridder at Dannebrogen, befinder Sig fortiden paa Sit Grevskab Lindenborg.
Aalborg Stiftstidende, 1831-08-06
Blandede Efterretninger. Da der i Onsdags Aftes blev dandset i et elegant Telt i Tøihuushaven i Randers, og Hs. Kongl. Høihed Prinds Christian Selv skal have taget Deel i Dandsen, hændte det Uheld at der gik Jld i det skjønne Telt, der ogsaa aldeles afbrændte, hvorved Dandsen, blev forstyrret og Forvirringen, der gik over til Mun
Aalborg Stiftstidende, 1831-08-06
Hals Skibsliste. Den 2den August indkom: L. Bahn af Svanike fra Kbh. med terhed, meget stor. Ballast. B. Michelsen af og fra Veile med Brænde. P. O. Wil af og fra Drammen med Trælast. - Afseilet: M. Holm af og til Kragers med Korn og Fedevarer. N. Stephansen af Aalborg til Helsingøer med Fedevarer. Den 3die indkom: C. F. Cavalius af Strømstad fra Sünderland med Steenkul og Steentøi. Den 4de indkom: J. Clausen af Aalborg fra Mariager med Brænde. - Afseilet D. C. Berntz af og til Frederikshavn med Stykgods. Vinden. Den 2den og 3die August, O.; den 4de, S. Aalborg Kirker.
Aalborg Stiftstidende, 1831-08-06
Tiende Søndag efter Trinitatis prædiker til Høimesse i Budolphi Kirke Hr. Pastor Boesen; i Frue Kirke Hr. Pastor Krarup. - Til Aftensang i Budolphi Kirke Hr. Pastor Henneberg; i Frue Kirke Hr. Pastor Fogh.
Aalborg Stiftstidende, 1831-08-06
Ved Tallotteriets 1350de Trækning i Kjøbenhavn udkom Nr. 15. 75. 26. 32. 47.
Aalborg Stiftstidende, 1831-08-06
Bekjendtgjørelser. Søndagen den 26de Dennes, om Formiddagen Kl. 9 1/2 fotetages en Skiveskydning hos Mads Hansen i Restrup Brohuus, hvortil Enhver kunne have Adgang, mod Betaling af 1 Rbd. pr. Lod. Sex Præmier, bestaaende af 60 Lod forarbeidet Sølv, blive at concurere om.
Aalborg Stiftstidende, 1831-08-06
God Beværtning kan erholdes for en meget billig Betaling paa selve Stedet. Det fastsatte Maal er bestemt til 150 Alen for en Riffel, og 100 Alen for en Glatløber. Mads Hansen.
Aalborg Stiftstidende, 1831-08-06
Et godt Sølv=Reperteer=Uhr, der gaaer aldeles rigtigt, ønskes tilkjøbs. Underretning faaes paa Stiftsbogtrykkeriet.
Aalborg Stiftstidende, 1831-08-06
Fra Pressen i Randers er udkommen: Frimodige Yttringer over Danmarks Landboforfatning. Ved Malthe Bruun Nygaard, Justitsraad og Jordegodseier. Dette Skrivt (6 Octav=Ark stort) faaes heftet for 3 Mk. 4 s. hos Rottbøll Sadolin.
Aalborg Stiftstidende, 1831-08-06
J Gaarden Nr. 7 paa Algaden ere 2de Værelser for en eenlig Person at faae til Leie, til næste Flyttetid, med eller uden Meublement, om Leien accorderes med Undertegnede. Aalborg, den 6te August 1831. W. sal. Kroghs.
Aalborg Stiftstidende, 1831-08-06
En udmærket stærk og god Sjellandsk Fjellevogn staaer til Salg for billig Priis hos P. Dam i Nørre-Sundbye.
Aalborg Stiftstidende, 1831-08-06
En smuk og god Urte- og Frugthauge, beliggende i Katte vad, er underhaanden at faae tilkjøbs, naar derom afhandles med Eieren.
Aalborg Stiftstidende, 1831-08-06
At jeg Undertegnede har etableret mig heri Byen som Skrædermester, tager jeg mig herved den ærbødige Frihed at bekjendtgjøre for det ærede Publikum, saavel uden som indenbyes, der ville beære mig med deres Arbeide, forsikkrende Enhver den reeleste Behandling, saavelsom jeg og for Arbeidet vil anvende muligste Flid. Min Bopæl er i Huset Nr. 30 paa Vestergade. Aalborg, den 5te August 1831. P. Chr. Seerup.
Aalborg Stiftstidende, 1831-08-06
Det Sted i St. Hansgade, som fortiden beboes af Handskemagermester A. C. Møller, er fra næstkommende Michaelidag at erholde enten til Leie eller til Kjøbs, hvorom forinden accorderes med Kammerraad, Procurator Juul. Ny og god Sengehalm er tilkjøbs hos H. P. Beyer ved Reberbansporten.
Aalborg Stiftstidende, 1831-08-06
Raffineret Sukker, bestaaende af fiin Melis i Topper, lys og bruun Can lis, samt tört lys Puddersukker, sælges til meget billige Priser hos Th. v. Spreckelsen.
Aalborg Stiftstidende, 1831-08-06
Forskjellige Sorter extra fiin Postpapiir-VesinPostpapiir, Median Papiir, bedste Bikube Papiir i større og mindre Format, og slere Sorter, Skrivpapiir er jeg nylig bleven forsynet med og udsælger til de billigste Priser. Ligeledes Tegne Velin til 4 a 5 Sk. Arket. Aalborg, den 5te August 1831. Th. v. Spreckelsen.
Aalborg Stiftstidende, 1831-08-06
Paa Aalborg Teglgaard kan nu igjen faaes heel- og halvbrændte Muursteen, store og smaa Brøndsteen, Ditto Ditto Kjedelsteen, og smukke og tillige durable Gulvfliser til Meierier, Kjøkkener, Gange o. d.
Aalborg Stiftstidende, 1831-08-06
En liden smuk Beboelses=Leilighed, paa 2 a 3 Værelser med Kjøkken, i en reel Gade, ønskes tilleie til førstkommende Flyttetid, eller om muligt før. Billetter, mærkede: smuk Bopæl, hvori opgives Beliggenheden og den aarlige Leie, bedes aflagte paa Stiftsbogtrykkeriet inden Onsdagen den 10de August.
Aalborg Stiftstidende, 1831-08-06
Bekjendtgjørelse. den Kongelige Direction for Qvarantaine-Foranstaltninger. De Lande, Stæder og Øer, som, efter de sidste til Directionen indkomne officielle Beretninger, indtil videre ansees for smittede, ere: a) Memel. b) St. Petersborg, e) Kronstad. d) Riga. e) Danzig. f) Libau. g) Archangel. b) Constantinopel. 1) Algier. 1) Tunis. 1) Marocco. m. Smyrna, i Provindsen Natolien. n) Øen Candia. o) New Orleans. For mistænkte Lande og Stæder ansees indtil videre a) Al russiske Havne ved Østersøen og det hvide Hav. b) Alle preussiske Havne, c) Alle tyrkiske Havne, med Undtagelse af de som smittede foranførte. d) Det africanske Barbaries øvrige Havne og Stæder, e) De vestindiske Øer. Dog skulle de fra de danske vestindiske Øer ankommende Skibe kunne befries for at lægges under Qvarantaine, saafremt de foruden Sundhedspas medbringe behørige, af Vedkommende under Embedsauthoritet udstædte, Sundhedsattester. f) Nord=America. Dog fritages de fra disse Havne ankommende Skibe for Qvarantaine, saafremt de foruden Sundhedspas ere forsynede med behørige Sundhedsattester, fra de derværende Kongelige danske Konsuler, eller disses Vice-Konsuler.
Aalborg Stiftstidende, 1831-08-06
Alle andre Lande, Stæder og Øer, i og udenfor Europa, blive at ansee som aldeles umistænkte. Kjøbenhavn, i den Kongelige Direction for Qvarantaine Foranstaltninger, den 2den August 1831. Steen Bille. v. Schmidt Phiseldek. Thonning. Kjeralff. Høpp. Skibsted.
Aalborg Stiftstidende, 1831-08-06
Kirsebærviin faaes hos Th. Borregaard.
Aalborg Stiftstidende, 1831-08-06
Da jeg ikke agter at fortsætte Farveriet længere heri Byen, saa anmodes De, der have Tøi eller Andet hos mig, at indløse samme ved denne Maaneds Udgang, dog modtages til Farvning og Trykning til medio denne Maaned. Tillige takker jeg forbindtligst herved Enhver, der i en Række af Aar har beviist mig sin Tillid. Aalborg, den 1ste August 1831. P. Schierven, boende ved Vesterport.
Aalborg Stiftstidende, 1831-08-06
Tvende smukke Beboelser, med øvrige Beqvemmeligheder, ere at erholde til Leie næste Michaeli Flyttetid i Gaarden Nr. 592 paa Algaden. Skulle en større Familie ønske det, da kan begge Beboelser erholdes samlet. Man behager at henvende sig til A. Hassing.
Aalborg Stiftstidende, 1831-08-06
Auctioner. Torsdagen den 11te Dennes, Formiddag Kl. 10, lader Hr. Farver Schierven, formedelst Bortreise, ved Auction bortsælge en Deel Meubler og Jndboe, i hans Gaard paa Vestergade, saasom Borde, Stole, Speile, trende Skatoller, noget Kjøkkentøi, hvoriblandt Kaabber og Tin, ligeledes bortsælges nogle fremmede Træer og Væxter i Potter, hvoriblandt et stort Figentræ. Hvilket herved bekjendtgjøres. Aalborg, den 4de August 1831. Schmidt. Stor Heste Auction i Rendsborg.
Aalborg Stiftstidende, 1831-08-06
Mandagen den 22de August og følgende Dage, bliver, ved Auction i Rendsborg, absolut bortsolgt 4000, eller efter Omstændighederne endog indtil 630 Stkr. fuldkommen gode, stærke og til den danske Militair-Tjeneste af Remonte-Commissionen for kort siden antagne Heste af en Alder fra 6 til 9 Aar og i det mindste 10 Qvarteers Høide. Solide Kjøbere, ligesom og Enhver, der kan stille antagelig Sikkerhed, tilstaaes 3 Maaneders Credit med Betalingen. Hvilket herved foreløbigen bekjendtgjøres. Over det Skipper Carsten Nielsen tilhørende Sted, No. 391 paa Adelgaden her i Byen, bestaaende af 5 Fag, bliver, efter Reqvisition af Hr. Kammerraad, Procurator Juul som Udlægshaver, afholdt 3de offentlige Auctioner, saaledes: Tirsdagen den 30te August d. A., hver Dags For Tirsdagen den 13de Septbr. - Tirsdagen den 27de Septbr. - , middag Kl. 10, hvoraf de 2de første Auctioner afholdes paa Raadstuen heri Byen og den 3die i Stedet selv, hvilket herved, i Henhold til Placaten af 22de April 1817, bekjendtgjøres. Aalborg, den 2den August 1831. Schmidt.
Aalborg Stiftstidende, 1831-08-06
Forpagtnings Auction. Meieriegaarden Aarupgaard i Tamdrup Sogn, Skanderborg Amt, bliver ifølge det Kongelige Rentekammers Ordre af 25de i f. M. ved offentlig Auction, som afholdes paa selve Gaarden den 7de September førstkommende, om Formiddagen Kl. 10, stillet til Bortforpagtning i 9 paa hinanden følgende Aar, fra 1ste Mai 1832 til 1ste Mai 1841. Denne Gaard staaer for 12 Tdr. Ager og Engs ufrie Hartkorn med et Areal af circa 160 Tønder Land gode Jorder, og hvortil kan avles 100 Læs Enghøe. Conditionerne henligge til Eftersyn hos undertegnede constituerede Godsforvalter, der paaviser Eiendommen. Bygholm, den 31te Juli 1831. Holbek.
Aalborg Stiftstidende, 1831-08-06
Forpagtning. Willestrup Hovedgaard, beliggende i Hindsted Herred, Aalborg Amt, tilhørende den kongelige Kasse, dens Avling, agtes, ifølge det kongelige Rentekammers Ordre, opraabt til Bortforpagtning i 10 paa hinanden følgende Aar, fra 1ste Mai 1832. Gaardens Areal udgjør circa 240 Tønder Agerland, 50 Tdr. England og 60 Tdr. Hedeland. Af Agerjorderdeelte i 10 Vange, ved Hoverie; det Øvrige uden Hoverie. Den aarlige Udsæd er 40 a 45 Tdr. Rug, 20 a 25 Tdr. Byg, 25 a 30 Tdr. Havre, 8 a 10 Tdr. Bælgsæd eller Boghvede, samt 60 Tdr. Kartofler. Ved Forpagtningens Tiltrædelse vil Vintersæden, saavelsom den Vaarsæd Aarstiden og Veirliget tillader, være nedlagt, og det behøvende Sædekorn forøvrigt blive Forpagteren overleveret. Alle Engene, der aarligen afgive imellem 150 og 180 Læs Høe, bjerges ved Hoverie. Heden er skikket til Opdyrkning, hvormed er begyndt. Under Forpagtningen hæves Tienderne in natura af omtrent 25 Tdr. dobbelt tiendeydende Hartkorn i Astrup og Rostrup Sogne. Besætningen har hidindtil været 8 Arbeidsheste, 10 Huusholdningskøer, 60 Stkr. Stude og 100 Stkr. Faar, men hvilken vil noget kunne udvides naar den Driftsmaade, som i de senere Aaringer har været brugt, fremdeles fortsættes.
Aalborg Stiftstidende, 1831-08-06
Skulde Forpagteren ønske det kan med Forpagtningen følge Besætning, Avlsredskaber og øvrige til et Avlsbrug, som det Omhandlede, behøvende Jnventarier. Auctionen er af vedkommende Auctionsdirecteur berammet at afholdes her paa Gaarden, Onsdagen den 31te August førstkommende, om Formiddagen Kl. 10, og Conditionerne, der ere favorable for Forpagteren, ere forinden til Eftersyn hos Undertegnede. Willestrup, den 29de Juli 1831. Wegener, Forvalter.
Aalborg Stiftstidende, 1831-08-06
Forpagtning. Buderupholm Hovedgaards Avling i Hornum Herred, Aalborg Amt, den kongelige Kasse tilhørende, agtes, ifølge det kongelige Rentekammers Ordre, opraabt til Bortforpagtning i 13 hinanden paafølgende Aar, fra næste Aars 1ste Mai 1832 at regne. Gaardens Areal udgjør circa 300 Tdr. Agerland, inddeelt i 13 Vange eller Jndtægter, hvilket Alt drives uden Hoverie. Den aarlige Udsæd er 25 a 30 Tdr. Rug, 20 a 25 Tdr. Byg, 50 a 60 Tdr. Havre, foruden Boghvede, Bælgsæd og KartofEngene afgive aarlig henved 150 Læs Høe, hvilket ligeledes bjerges af Gaardens Bruger selv. Heden, 50 a 60 Tdr. Land, afbenyttes til Faaredrist. Til Hielp ved Gaardens Drift overlades Forpagteren daglig 3 Arbeidere af Huusmænd under Godset, der for hele Aaret udgjør 1510 Arbeidsdage.
Aalborg Stiftstidende, 1831-08-06
Ved Forpagtningens Tiltrædelse vil den Sæd være nedlagt og det Arbeide forrettet, som Aarstiden og Veirliget har tilladt, og hvad Sædekorn, der endnu maatte behøves, blive Forpagteren overleveret. Under Forpagtningen hæves Tienderne in natura af noget over 100 Tdr. tiendeydende Hartkorn i Gravlev, Skjørping og Træs Sogne. Besætningen har hidindtil været 14 Arbeidsheste, 12 Huusholdningskøer, 50 Stkr. Stude og 100 Stkr. Faar, hvilken, tilligemed de til Gaardens Drift fornødne Avlsredskaber og andre Jnventarier, om ønskes, kan blive overleverede tilligemed Forpagtningen.
Aalborg Stiftstidende, 1831-08-06
Efter Auctionsrettens Bestemmelse afholdes Auctionen herpaa Gaarden, Torsdagen den 1ste September førstkommende, om Formiddagen Kl. 10, og Conditionerne, der ere favorable for Forpagteren, ere forinden til Eftersyn paa Buderupholm Skriverstue, samt hos Undertegnede paa Willestrup pr. Hobro Buderupholm, den 29de Juli 1831. Wegener. Forvalter.
Aalborg Stiftstidende, 1831-08-08
Frankrig.
Aalborg Stiftstidende, 1831-08-08
Ved Pairskammerets Møde den 25de Juli var af sammes Storreferendar, Hr. v. Semonville, foranstalret et Optrin, der ret synes udtænkt til at overraske Forsamlingen og tillige smigre det franske Folks Forlængelighed. Bag ved Præsidentens Sæde var nemlig ostillet 50 østerrigske Faner, som Napoleon i Slaget ved Ulm havde erobret og sendt det daværende Senat. Efter Restaurationen bleve de nedtagne, kom atter for Dagen i de 100 Dage og forsvandt atter i Aaret 1815. Af Hr. Semonvilles ved denne Leilighed holdte Tale seer man, at der endog fra Regjeringens Side var gjort flere Skridt for at faae opdaget, hvor disse Faner vare blevne af, men de vare saa vel forvarede, at alle Undersøgelser vare forgiæves. Han opfordrede derpaa den tilstædeværende Hertug af Orleans (Kronprindsen) til ved Synet af disse Faner at mindes Folkets Mod, som hans Fader skylder Tronen, og ikke at glemme, at den franske Ungdom gjør Regning paa ham, for at gaae frem paa en ny Ærens Bane. Kronprindsens Svar var, som man kunde vente ved en saadan Leilighed, smigrende for Nationalfølelsen; han sagde til Slutning: Gid disse Faner, erobrede ved flere af mine Tilhørere og reddede ved Storreferendarens patriotiske Jver, erindre Alle i og udenfor Landet om hvilke Anstrængelser Frankrig er istand til, under de Farver, som Frankrig saa hæderlig har gjenvundet, og hvis fasteste Støtte og ivrigste Forsvarer stedse, næst Kongen, jeg skal være. - Disse Ord bleve naturligviis lydeligt applanderede.
Aalborg Stiftstidende, 1831-08-08
J Montpellier er det kommet til blodige Stridigheder mellem det carlistiske og constitutionelle Partii, ved hvilke det sidste beholdt Overhaand. Man sloges i Gaderne og der var paa begge Sider Døde og Saarede. En Gaard, der tilhørte Marquis v. Montealm, Cheifor den roialistiske Jnsurrection i de 100 Dage, blev, uagtet Garnisonens Bestræbelser for at forhindre det, stormet af 400 Patrioter, som ødelagde alt Jndboet. Han selv slap med Nød og Neppe og bliver forfulgt. En lignende Skjebne havde 2 andre Carlisters Huse.
Aalborg Stiftstidende, 1831-08-08
Ogsaa i Bordeaux har circuleret carlistiske Proclamationer, hvilket har givet Anledning til adskillige Arrestationer; man erfarer fremdeles, at den franske Regjering ikke anseer det for umuligt, at Hertuginden af Berry kunde vove at betræde Frankrigs Grund; den har befalet i saa Fald ganske høflig at føre hende tilbage over Grændsen.
Aalborg Stiftstidende, 1831-08-08
Det hedder, at Kongen af Frankrig agter at betro Fyrst Talleyrand den Post, paa hvilken han engang spilte en saa glimrende Rolle, nemlig det udenlandske Departement.